જય પાચિગર& સઇદ ખાન, વડોદરા/અમદાવાદઃ 24 ઓગસ્ટ 2018થી જ્યારે ગુજરાત હાઈકોર્ટે માનવતાવાદી અભિગમ સાથે જાહેર કર્યું કે તેઓ કેરળ પૂર અસરગ્રસ્તો માટે ફંડ ભેગુ કરશે. ત્યારથી રાજ્યની અલગ અલગ કોર્ટ આ કામમાં લાગી ગઈ છે અને આ ફંડ માટે કોર્ટે એક નવતર રસ્તો પણ શોધી કાઢ્યો છે. રાજ્યની કોર્ટ્સ આરોપી કે ગુનેગારને દંડ અથવા જામીનની રકમ કોર્ટમાં નહીં પણ કેરળ મુખ્યમંત્રી રાહત ફંડમાં જમા કરવાવવા આદેશ કરી રહી છે. અત્યાર સુધીમાં રાજ્યમાં આવા 3 કેસ સામે આવ્યા છે. બે વડોદરા અને એક અમદાવાદમાં જેમાં કુલ મળીને રુ.26000 રાહત ફંડમાં ડિપોઝિટ કરવા માટે જણાવી રહી છે.